stanford-oval/wikipedia huggingface dataset:
Porsasyskä

Porsasyskä on sioissa esiintyvä hengitystiesairaus, jonka aiheuttaja on mykoplasmoihin kuuluva Mycoplasma hyopneumoniae. Se leviää helposti sikalan sisällä ja tuulen mukana myös sikaloiden välillä. Oireita havaitaan tyypillisesti porsailla, joiden ikä on kuudesta viikosta kuuteen kuukauteen. Oireet akuutissa vaiheessa ovat koiran haukuntaa muistuttava yskä, kuume ja syömättömyys. Tauti aiheuttaa muutoksia keuhkoissa, ja siihen liittyy myös useita jälkitauteja. Tauti voi säilyä sikalassa pitkään nuorissa eläimissä, mutta vanhemmat eläimet saavat siihen vastustuskyvyn.
Taudilla on suuri taloudellinen merkitys sianlihatuotannolle, sillä se hidastaa sikojen kasvua. Taudin esiintyvyys on alentumassa, ja tavoitteena on taudin hävittäminen Suomesta.
Aiheesta muualla

Maatilan Pellervo 8/2001
Farmit.net (Arkistoitu – Internet Archive)
Puoliautomaattinen vaihteisto

Mercedes-Benzin Sprintshift-vaihteiston vaihteenvalitsin.
Puoliautomaattinen vaihteisto tai robottivaihteisto on automatisoitu manuaalivaihteisto, joka käyttää elektronisia antureita, prosessoreita ja vauhdittajia vaihteiden vaihtamiseen. Kytkin toimii elektronisesti ja synkronisoi ajoitusta ja vääntömomenttia, jotta vaihteen vaihto tapahtuisi mahdollisimman nopeasti ja rauhallisesti. Näin kuljettajan ei tarvitse ohjata kytkimen toimintaa kytkinpolkimella.
Useimmissa puoliautomaattisissa vaihteistoissa kuljettaja voi vaihtaa vaihdetta joko käsin tai antaa automaattisen vaihtotoiminnon hoitaa sen hänen puolestaan. Autonvalmistajat suunnittelivat puoliautomaattisen vaihteiston erityisesti kaupunkiajoa varten. Se onkin perinteistä momentinmuuntimeen perustuvaa automaattivaihteistoa huomattavasti polttoainetaloudellisempi, ja lisäksi myös valmistuskustannuksiltaan edullisempi. Henkilöautojen lisäksi puoliautomaattinen vaihteisto on yleinen nykyaikaisissa kuorma-autoissa.
Esimerkiksi Opelin kehittämä Easytronic on puoliautomaattinen vaihteisto. Automaattisen vaihtotoiminnon voi kytkeä ajon aikana pois päältä, jolloin vaihteisto muuttuu käsin käytettäväksi. Lisäksi joissain malleissa käytettävissä on niin sanottu talviasento ja Sport-tila. Talviasennon ollessa kytkettynä liikkeellelähtö tapahtuu kakkosvaihteelta. Sport-tilassa moottori kiertää korkeammille kierroksille ennen vaihtamista.
Muun muassa Volkswagen ja Saab tarjosivat 1990-luvulla joissain malleissaan puoliautomaattista vaihteistoa, jossa vaihteet on sijoitettu perinteisen manuaalivaihteiston tavoin H-kaavion mukaisesti, mutta kytkinpoljinta ei ole lainkaan. Vaihteistoratkaisun suosio jäi vähäiseksi ja se poistui markkinoilta pitkäksi aikaa, kunnes vuonna 2020 Hyundai esitteli samalla periaatteella toimivan oman iMT (intelligent manual transmission, ’älykäs manuaalivaihteisto’) -vaihteistonsa.
Psycho Motel

| Psycho Motel> Tiedot |
| --- | --- |
Toiminnassa:  1995–1997, 1999–2001
Tyylilaji:  rock, NWOBHM, heavy metal
Kotipaikka:  Lontoo, Englanti
Laulukieli:  englanti
Jäsenet:  Andy Makin, laulu   Adrian Smith, kitara, taustalaulu   Gary Leideman, basso, taustalaulu   Mike Sturgis, rummut, taustalaulu  
Levy-yhtiö:  EMI  
Infobox OKNimi-testi OK: 
Psycho Motel on vuonna 1996 perustettu rock- ja heavy metal -yhtye, jonka Iron Maiden -kitaristi Adrian Smith perusti sooloprojektejaan varten.
Albumit

State of Mind (1996)
Welcome to the World (1997)
Kokoonpano

Andy Makin – laulu
Adrian Smith – kitara, taustalaulu
Gary Leideman – basso, taustalaulu
Mike Sturgis – rummut, taustalaulu
Pukkilan massalaitos

| Pukkilan massalaitos |
| --- | --- |
 Pukkilan massalaitos vuonna 2023
Sijainti:  Pitkämäki, Turku, Varsinais-Suomi
Rakennustyyppi:  Teollisuusrakennus
Valmistumisvuosi:  1913
Rakennuttaja:  Turun kaakelitehdas
Tyylisuunta:  Klassismi
Runkorakenne:  Teräsbetoni
Kerrosluku:  4
Bruttoala:  n. 6000 ㎡
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Pukkilan massalaitos on entinen Turun kaakelitehtaan teollisuusrakennus, joka sijaitsee Turussa Pitkämäen kaupunginosassa. Vuonna 1913 valmistuneen rakennuksen nimi juontaa juurensa kaakelimassan valmistamiseen. Turun kaakelitehdas, myöhemmin Pukkilan kaakelitehdas, lopetti toimintansa Pitkämäessä vuonna 2015. Alueelle on rakennettu 2020-luvulla uusia kerrostaloasuntoja.
Pukkilan massalaitos on suojeltu asemakaavassa.
Historia ja arkkitehtuuri

Pukkilan massalaitos on tehdasalueen ainoa jäjellä oleva rakennus vuonna 1938 valmistuneen tehdastyöläisten terveysaseman lisäksi. Massalaitoksen arkkitehtuurissa on nähtävissä klassisia piirteitä. Rakennus käsittää reilut 6 000 neliötä.
Tuotanto tehdasrakennuksessa alkoi vuonna 1916, kun vanha Pitkämäen tehdas tuhoutui tulipalossa. Kaakelitehtaan edellisten tulipalojen vuoksi uuden massalaitoksen rakentamisessa haluttiin kiinnittää huomiota paloturvallisuuteen. Tästä syystä materiaaliksi valittiin teräsbetoni. Pukkilan massalaitos on Suomen vanhin teräsbetonirunkoinen rakennus. Rakennuksen arkkitehdistä ei ole varmuutta, mutta arkkitehdin on arveltu tulleen Saksasta.
Massalaitoksessa on neljä kerrosta, sekä ullakko. Rakennus on satulakattoinen ja sen koillissivu on vinossa suhteessa muuhun rakennukseen. Neljännessä kerroksessa ovat sijainneet kuivatuskamarit, lämpöpuhallin ja laattaprässit. Tehtaan viime vaiheissa massalaitoksen ylimmissä kerroksissa toimivat ruokala ja sosiaalitilat, kolmannessa kerroksessa oli toimistotilaa ja alimmassa kerroksessa varasto.
Turun kaupunginvaltuusto hyväksyi maaliskuussa 2023 asemakaavan, jossa massalaitos purettaisiin ja sen tilalle olisi rakennettu asuinrakennuksia ja liiketiloja. Päätöksestä valitettiin ja asia eteni korkeimpaan hallinto-oikeuteen. Lokakuussa 2024 korkein hallinto-oikeus antoi ratkaisun ja piti voimassa hallinto-oikeuden päätöksen, jonka mukaan Turun kaupunginvaltuuston antaman massalaitoksen purkulupa tulee kumota. Korkein hallinto-oikeus katsoi, että rakennuksen suojeluarvoja ei ole menetetty.
Pukkilan kirkonkylä

| Pukkilan kirkonkylä |
| --- | --- |
 Pukkilan kirkonkylä
 60°38′46″N, 25°34′44″E 
Valtio:   Suomi
Maakunta:  Uusimaa
Seutukunta:  Porvoon seutukunta
Kunta:  Pukkila
Maantiede
Maa-ala:  2,52 km²
Väestö
Väkiluku:  755
Väestötiheys:  299,6 as./km²
 Tilastotiedot koskevat taajamaa ja niiden lähteenä on Tilastokeskus. Väkiluku ja maapinta-ala ovat ajankohdan 31.12.2018 mukaiset. 
Pukkilan kirkonkylä (ruots. Buckila Kyrkoby) on yli 700 asukkaan taajama Pukkilassa ja kunnan hallinnollinen keskus.
Pukkilan kirkko.
Pukkilan kunnantalo.
Pukkilan Sale-myymälä.
Kirkonkylän halki virtaa Porvoonjoki ja sen välittömässä läheisyydessä sijaitsee Mats Åkergrenin vuonna 1814 rakennuttama puinen Pukkilan kirkko. Kirkonkylässä sijaitsevat lisäksi esimerkiksi kunnantalo, päiväkoti, Kirkonkylän koulu (alakoulu), nuorisoseuran talo (Toimela),  hyvinvointikeskus (Onnela, sis. Pukkilan terveysasema), Pukkilan kirjasto, Galleria Koivulinna ja Pukkilan kotiseutumuseo sekä paloasema. Lisäksi on muun muassa pari kauppaa, pari ravintolaa, apteekki ja muita liiketiloja.
Aiheesta muualla

Pukkilan kirkonkylä - Uusi Itä-Uudenmaan kyläportaali -sivusto
Pukkila
| --- | --- |
Kylät:  Kantele | Kirkonkylä | Savijoki | Syvänoja | Torppi
Järvet ja joet sekä voimalaitospadot:  Kanteleenjärvi
Rakennukset ja rakennelmat sekä muistomerkit:  Koivulinna | Pukkilan kirkko
Uudenmaan maakunnan kuntien hallinnolliset keskukset
Puumalainen

Puumalainen on muun muassa seuraavien suomalaisten henkilöiden sukunimi:
Jantsu Puumalainen, casting director ja näyttelijä
Martti Puumalainen (s. 1997), judoka
Sari Puumalainen (s. 1971), näyttelijä
Taneli Puumalainen (s. 1966), ylilääkäri ja professori
Tiina Puumalainen (s. 1966), teatteriohjaaja, käsikirjoittaja ja teatterinjohtaja
Ville Puumalainen (1900–1962), SKDL:n kansanedustaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Pressure Points: Live in Concert

| Pressure Points Camel |
| --- | --- | --- |

Livealbumin tiedot
 Äänitetty : 11. toukokuuta 1984
 Julkaistu: marraskuu 1984
 Tuottaja(t): Camel
 Tyylilaji: progressiivinen rock
 Kesto: 46.51
 Levy-yhtiö: London Records
Camelin muut julkaisut
| Stationary Traveller 1984 | Pressure Points 1984 | Dust and Dreams 1991 |
Pressure Points on brittiläisen Camel-yhtyeen marraskuussa 1984 julkaistu livealbumi. Materiaali äänitettiin Lontoon Hammersmith Odeonissa 11. toukokuuta 1984. Kyseisessä konsertissa entiset Camel-jäsenet Peter Bardens ja Mel Collins toimivat erikoisvierailijoina parissa kappaleessa.
Tämä LP kiinnostaa myös keräilijöitä. Ensimmäisessä painoksessa 1984 levystä ilmestyi virhepainama, kummallakin puolella oli virheelliset etiketit. 1. painoksen B-puolella lukee "SKL 5338 NOTE:- we regret that, due to a production error, the label on Side 2 refers to the tracks on Side 1, whilst the label on Side 1 refers to the tracks on Side 2". Virhe korjattiin nopeasti. Levyn "väärin painetut" 1-painokset ovat nyt todella harvinaisia.
Kappaleet

Pressure Points – 7.17
Drafted – 3.51
Captured – 3.02
Lies – 5.16
Sasquatch – 4.09
West Berlin – 5.19
Fingertips – 4.48
Wait – 4.28
Rhayader – 2.29
Rhayader Goes to Town – 6.05
Kokoonpano > Camel

Colin Bass – basso, laulu
Paul Burgess – rummut
Richie Close – kosketinsoittimet
Andrew Latimer – kitara, laulu
Chris Rainbow – laulu, kosketinsoittimet
Ton Scherpenzeel – kosketinsoittimet
Kokoonpano > Vierailijat

Peter Bardens – urut kappaleissa "Rhayader" ja "Rhayader Goes to Town"
Mel Collins – saksofoni kappaleessa "Fingertips"
Puumala (Kaustinen)

Puumala on noin 500 asukkaan kylä Kaustisen kunnassa Keski-Pohjanmaalla. Puumalan kylä sijaitsee 1,5–4,0 kilometrin etäisyydellä Kaustisen kuntakeskuksesta Kokkolan suuntaan. Nykyinen Puumalan kylä muodostuu useista kyläkunnista: Kausse, Luomala, Puumala, Niittuskuru, Känsälä ja Paavola. Kylään johtavalle Puumalantielle pääsee valtatie 13:n kahdesta eri liittymästä. Toinen keskeinen väylä on Puumalantiestä erkaneva ja Nikulan kylään johtava Kivisillantie. Muut kylätiet ovat sorapintaisia.
Puumalan koulussa on oppilaita Puumalan lisäksi myös Nikulasta ja Salonkylästä. Vanhempainyhdistyksenä koulun yhteydessä toimii Puuharemmi ry. Kyläyhdistyksenä toimii Kyläkeidas ry, joka omistaa myös vuonna 2006 valmistuneen valokuitutekniikkaan perustuvan kyläverkon. Puumalan vanhalla kyläraitilla sijaitsee Kaustisen historiaankin liittyvä Lautamiehentalo. Kylän maisema rakentuu Perhonjoen varren ja sen lähialueen moninaisiin asuinpaikkoihin, viljelyspeltoihin ja metsäsaarekkeisiin.
Puhallustauti

Puhallustauti (tympania) on märehtijöiden sairaus, joka johtuu kaasujen kertymisestä pötsiin ja verkkomahaan.[lähde? ] Tila johtuu liiallisesta nuoren proteiinipitoisen rehun saannista, tyypillisesti esimerkiksi laitumelle laskettaessa. Seurauksena voi olla kuolema, ellei hoitoa saada nopeasti.
Puumala (täsmennyssivu)

Puumala voi tarkoittaa seuraavia:
Puumala, kunta Suomessa
Puumala-lehti, Puumalassa ilmestyvä paikallislehti
Puumala-virus, Hanta-viruksiin kuuluva virus
Puumalan komppania, Savon ja Savonlinnan läänin jalkaväkirykmenttiin kuulunut komppania
Puumala, kylä Kaustisella
Puumala, suomenkielinen sukunimi. Tunnettuja nimenkantajia ovat:
Jussi Puumala (1878–1953), kansanedustaja (Kansanpuolue)
Teija Puumala (s. 1968), korkeushyppääjä
Tuomo Puumala (s. 1982), poliitikko
Veli-Matti Puumala (s. 1965), säveltäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Puumala”, voi hakea sivunnimihaulla, laajalla sivunnimihaulla tai tekstihaulla.
Potentiaalikuoppa

Potentiaalienergiaa V(x) kuvastava potentiaalikuoppa
Potentiaalikuoppa on kuoppamainen alue, joka ympäröi potentiaalienergian paikallista minimiä.  Potentiaalikuoppaan joutunut energia on jäänyt vangiksi kuoppaan eikä se voi muuntua toiseksi energian muodoksi.
Potentiaalikuopasta voi päästä pois, jos systeemiin on tuotu riittävästi ulkopuolelta energiaa siten, että energia ylittää potentiaalikuopan seinämien korkeuden määrittelemän energian. Kvanttimekaniikassa potentiaalikuoppaan joutunut hiukkanen voi päästä kuopasta pois ilman, että sille tuodaan ulkopuolelta lisää energiaa. Tällöin hiukkanen tunneloituu kuopan läpi.
Gravitaatiokin on eräänlainen potentiaalikuoppa, jossa potentiaalienergian paikallinen minimi tulkitaan gravitaatiota aiheuttavan massan keskipisteeseen.
Potentia

Potentia (lat.; m.kreik. Ποτεντία) voi viitata seuraaviin:
dynamis (lat. potentia), potentiaalisuus, antiikin filosofian tekninen termi
Potentia, antiikin aikainen kaupunki Lucaniassa Italiassa, nykyinen Potenza
Potentia, antiikin aikainen kaupunki Picenumissa Italiassa, nykyinen Santa Maria a Potenza
Puuton lehti

| Puuton lehti Huge L |
| --- | --- | --- |

Studioalbumin tiedot
 Julkaistu: 4. tammikuuta 2011
 Formaatti: CD
 Tuottaja(t): Frank Einstein
 Tyylilaji: rap
 Levy-yhtiö: omakustanne
Huge L:n muut julkaisut
| Rapeinta 2010 | Puuton lehti 2011 | Kelopuu 2011 |
Puuton lehti on rap-artisti Huge L:n 4. tammikuuta 2011 julkaistu mixtape. Mixtape sisältää Hugen alkuperäisiä kappaleita hänen eri julkaisuilta sekä yhden poisjääneen kappaleen hänen huhtikuussa 2011 julkaistulta albumilta Kelopuu.
Kappaleet

Jäin
Don kudon
Prodhuger
Mania (remix)
Pätkätyö (skit)
Paperi rahaa
Arkinen
Maailman vauhis
Kolmekymmentä
Ihan mit vaan
ILS (skit)
Letkeenpää
(skit)
Suojatiellä (kelopuu alkp.)
Narsissi
Pullopostia perheelle
Tulen loistos (kelopuu pois.)
Sä (remix)
Autotune (alkp.)
Qhan vittuilin part.2 (alkp.)
Vaatekappale (alkp.)
Pukeudun, puhun, nukun ja tapaan sut
Egolooginen (alkp.)
Mustavalko (kelopuu alkp.)
Potentilla wrangelii

| Potentilla wrangelii> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Rosales
Heimo::  Ruusukasvit Rosaceae
Suku::  Sormihanhikit Potentilla
Laji::  wrangelii
Kaksiosainen nimi
 Potentilla wrangelii  V.V.Petrovsky 
Infobox OKNimi-testi OK: 
Potentilla wrangelii on sormihanhikkien sukuun kuuluva kasvilaji. Laji kasvaa vain Neizvestnajajoen yläjuoksulla Wrangelinsaarella. Siitä tunnetaan kuusi mikropopulaatiota, joiden elinympäristöt vaihtelevat sorarinteistä aroniittyihin.
Psysex

Psysex on israelilainen psytrance-duo jonka jäsenet ovat Udi Shternberg ja Yoni Oshrat.
He aloittivat yhteistyön vuonna 1998 Children of the Doc -nimen alla. Vuonna 1999 he ottivat käyttöön nykyisen nimensä.
Heidän ensimmäinen albuminsa oli Expressions of Rage. Sen jälkeen yhtye on julkaissut kaksi albumia. Hardcore Blastoff ilmestyi vuonna 2001 ja Come in Peace vuonna 2003.
Psysexin tyyli yhdistää "venkoilevaa" psytrancea breakbeateihin, jotka tuovat vaihtelua rakenteisiin.
Diskografia

Expressions of Rage (HOMmega Productions, 2001)
Hardcore Blastoff (HOMmega Productions, 2001)
Come in Peace (HOMmega Productions, 2003)
Puolialkuluku

Puolialkuluku tarkoittaa lukuteoriassa sellaista yhdistettyä lukua, joka on täsmälleen kahden alkuluvun tulo eli pq, missä p ja q ovat alkulukuja (samoja tai eri lukuja). Puolialkulukuja ovat esimerkiksi  9=3\cdot 3 ja  301=7\cdot 43. Suurien puolialkulukujen tekijöihinjako on hyvin työlästä.
Puolialkuluvun Eulerin φ-funktio on hyvin yksinkertaista muotoa, nimittäin  \varphi (pq)=(p-1)(q-1) jos  p\neq q, ja  \varphi (p^{2})=p(p-1).
Kuten alkulukuja, on myös puolialkulukuja olemassa äärettömästi. Suuruusjärjestyksessä niiden luettelo alkaa seuraavasti:
Arecibon radioteleskoopilla lähetettiin vuonna 1 679 bittiä pitkä Arecibo-viesti. Viestin pituus on puolialkuluku, minkä tarkoituksena oli vihjata vastaanottajalle, että viesti tulee tulkita bittikarttakuvaksi, jossa on 73 riviä ja 23 saraketta.
RSA Factoring Challenge

RSA-salaus perustuu hyvin suurten kokonaislukujen jakamiseen tekijöihin. Edistääkseen tekijöihinjaon ja laskennallisen lukuteorian tutkimusta RSA Data Security julisti maaliskuussa 1991 kilpailun, jossa se julkaisi luettelon erikokoisia puolialkulukuja, 100-numeroisesta 500-numeroiseen, ja lupasi rahapalkinnot niiden tekijöihin jakamisesta. Pienimmän saivat Mark Manasse ja Arjen Lenstra jaettua tekijöihin jo huhtikuussa 1991. Kyseessä oli luku
ja sen alkutekijähajotelma oli
Seuraava, 110-numeroinen luku saatiin jaettua tekijöihin vuotta myöhemmin. Luettelon suurimpia lukuja ei ole saatu jaettua tekijöihin.
Predestination

| Predestination |
| --- | --- |

Ohjaaja:   Michael Spierig  Peter Spierig 
Käsikirjoittaja:   Michael Spierig  Peter Spierig 
Perustuu:  Robert A. Heinleinin vuoden 1959 novelliin All You Zombies
Tuottaja:   Paddy McDonald  Michael Spierig  Peter Spierig 
Säveltäjä:  Peter Spierig
Kuvaaja:  Ben Nott
Leikkaaja:  Matt Villa
Erikoistehosteet:  Steven Boyle
Pääosat:   Ethan Hawke  Sarah Snook  Noah Taylor 
Valmistustiedot
Valmistusmaa:  Australia, Yhdysvallat
Tuotantoyhtiö:   Blacklab Entertainment  Wolfhound Pictures 
Ensi-ilta:  Yhdysvallat 9. tammikuuta 2014, 2014
Kesto:  97 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Predestination on vuonna 2014 julkaistu tieteiselokuva. Sen on käsikirjoittanut ja ohjannut Michael ja Peter Spierig (Spierigin veljekset) ja se perustuu Robert A. Heinleinin vuoden 1959 novelliin All You Zombies.
Rooleissa

| 0 | 1 | 2 |
| --- | --- | --- |
|  Ethan Hawke  | … |  Agentti Doe   |
|  Sarah Snook  | … |  Jane/John   |
|  Noah Taylor  | … |  Mr. Robertson  |
Aiheesta muualla

andy: Predestination (2014) Leffatykki.  10.12.2014. Viitattu 19.8.2021.
Pyysalo

Pyysalo voi tarkoittaa seuraavia:
Heikki Pyysalo (1946–2010), kemisti, Tullilaboratorion johtaja
Helvi Pyysalo (1904–1976), kotiteollisuusopettaja ja rehtori
Joni Pyysalo (s. 1974), runoilija, kriitikko ja toimittaja
Jussi Pyysalo, Superpesis Oy:n toimitusjohtaja
Päiviö Pyysalo (s. 1946), televisio-ohjaaja ja tuottaja
Risto Pyysalo (1915–2010), pappi, opettaja ja koulunjohtaja
Severi Pyysalo (s. 1967), vibrafonisti ja säveltäjä
Pyysalon toimintakeskus, Kangasalla sijaitseva seurakunnan toimintakeskus
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pyysalo”, voi hakea sivunnimihaulla, laajalla sivunnimihaulla tai tekstihaulla.
Puhalluslamppu

Vanhanaikainen petrolikäyttöinen puhalluslamppu (huomaa paineen kehittämiseen tarvittava mäntäpumppu)
Puhalluslamppu on polttoainekäyttöinen kädessä pidettävä kuumennuslaite. Juottaminen ja esimerkiksi jäätyneiden putkien sulattaminen ovat eräitä puhalluslampun käyttötapoja. Pienikokoisia puhalluslamppuja käytetään myös ruoan liekittämiseen.
Polttoaineena käytettiin aiemmin bensiiniä tai petrolia, nykyään käytetään yleisesti nestekaasua. Nestekaasukäyttöisen puhalluslampun kansanomainen nimi on toho.
Aiheesta muualla

Kuvia tai muita tiedostoja aiheesta Puhalluslamppu Wikimedia Commonsissa
Moderni, pieni butaanikäyttöinen puhalluslamppu
Puumala-lehti

| Puumala-lehti |
| --- | --- |
Lehtityyppi:  paikallislehti
Julkaisija:  Puumala-Seura ry 
Levikki:  3 266 kpl (LT 2015)
Perustettu:  1954
Päätoimittaja:  Tiina Judén
Sitoutuneisuus:  puolueeton
Kotikunta:  Puumala (Härkösentie 7, 52200 Puumala)
Kotimaa:  Suomi
Sivukoko:  289 x 420 mm (tabloidi)
Ilmestymistiheys:  keskiviikkoisin
Kieli:  suomi
Aiheesta muualla
puumalalehti.fi
Puumala-lehti on Puumala-Seura ry:n julkaisema, vuonna 1954 perustettu paikallislehti ja puumalalaisten äänenkannattaja. Sen levikki on 3 266 kappaletta (LT 2015). Tilausmaksut ovat tärkeä tekijä paikallislehden taloudelle. Monet lehden tilaajat ovat pääkaupunkiseudulla asuvia entisiä puumalalaisia tai mökkiläisiä ja kymmeniä lehtiä lähetetään ulkomaillekin.
Aiheesta muualla

Puumala-lehti
Artikkeliarkisto (Arkistoitu – Internet Archive)
Puutorin Vessa

Ravintola Puutorin vessa huhtikuussa 2007.
Puutorin Vessa on Turun Puutorilla sijaitseva pyöreä rakennus. Vuonna 1933 silloisen linja-autoaseman yhteyteen valmistunut, Totti Soran vaakahuoneeksi suunnittelema rakennus toimi yleisenä käymälänä vuoteen 1986 saakka. Markku Heikkilä ja Kaija Väisänen kunnostivat rakennuksen ravintolaksi, joka avautui vuonna 1997 nimellä Puutorin Vessa. Heikkilä toimi itse ravintoloitsijana vuoteen 2007 saakka. Ravintola meni konkurssiin huhtikuussa 2014, ja tiloihin tuli Tim Gloganin pitämä brittipubi The WaterLoo. Kiinteistön omistaa Heikkilän, Väisäsen ja Jarkko Pihlajan perustama Turun toimitilamarkkinointi Oy. Kiinteistön omistaa nykyään L-S Kiinteistöt Oy. Rakennuksen edustalla Puutorilla järjestetään ympäri vuoden erilaisia tapahtumia.
Ravintola Puutorin Vessan avajaisia vietettiin Kustaan päivänä 6. kesäkuuta 1997. Vuosipäivää oli tapana juhlistaa valitsemalla Vuoden Kustu. Markku Heikkilä toimi Puutorin Vessan ravintoloitsijana vuoteen 2007 saakka, minkä jälkeen liiketoiminta myytiin ravintoloitsija Lasse Laaksoselle.
Tammikuussa 2019 Tim Glogan lopetti The Waterloo pubin toiminnan ja nimi Puutorin Vessa otettiin jälleen ravintolan nimeksi. Pubin toiminnasta, Puutorin Vessa, vastaa 2019 alkaen Kenneth Forsström.
Kuvia

Ravintola Puutorin Vessa sivulta
Ravintola Puutorin Vessa takaa
Aiheesta muualla

Pub The WaterLoo Facebookissa
WaterLoon kotisivu (Arkistoitu – Internet Archive)
Ravintola Puutorin Vessan kotisivu (Internet Archivessa)
Puharilan työväentalo

| Puharilan työväentalo> Längelmäen Eteläpuolen työväentalo |
| --- | --- |
Sijainti:  Puharila, Orivesi
Valmistumisvuosi:  1916
Rakennuttaja:  Längelmäen Eteläpuolen Työväenyhdistys ry
Runkorakenne:  hirsi
Julkisivumateriaali:  lauta
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Puharilan työväentalo eli Längelmäen Eteläpuolen työväentalo oli entisen Längelmäen kunnan (vuodesta 2007 osa Orivettä) Puharilan kylässä sijainnut työväentalo.
Historiaa

Längelmäen Eteläpuolen työväenyhdistys perustettiin vuonna 1909. Vuonna 1916 yhdistys rakensi vuokratontille Puharilaan talon talkoovoimin. Talolla järjestettiin 1930-luvulla muun muassa vaali-iltamat ja syysjuhla. Syysjuhlan ohjelmassa oli puheita, lausuntaa, näytelmä Olympian kuumeessa sekä piirijärjestön toimitsija Kustaa Alangon puhe. Lisäksi ulkona oli urheilukilpailuja ja kenttäpelejä, ja illalla tanssia. Talon vaiheista 1930-luvun lopun jälkeen ei ole tietoa.
Puumalan hyvinvointiasema

| Puumalan hyvinvointiasema> Puumalan terveysasema |
| --- | --- |
Osoite:  Niementie 26, 52200 Puumala
Sijainti:  Puumala
Koordinaatit:  61.51956°N, 28.18949°E
Valmistumisvuosi:  1974
Runkorakenne:  tiili
Verkkosivut
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Puumalan hyvinvointiasema on Puumalan kirkonkylällä toimiva kunnallinen sosiaali- ja terveysasema. Vuoden 2017 alusta Puumalan terveys- ja sosiaalipalveluiden toteuttamisesta on vastannut usean kunnan yhteisen Etelä-Savon sosiaali- ja terveyspalvelujen kuntayhtymä Essote. Heti vuonna 2017 Essote vähensi terveysaseman palveluja, esimerkiksi supistamalla lääkärin vastaanottoaikoja Puumalassa.
Puumalan osin kaksikerroksinen, tiilirunkoinen terveysasemarakennus on alkujaan vuodelta 1974. Terveysasemaa kunnostettu esimerkiksi peruskorjauksella 2010-luvun alkupuolella.
Terveysaseman laboratoriotoiminnoista vastaa Itä-Suomen laboratoriokeskuksen liikelaitoskuntayhtymä (ISLAB), jonka osaomistaja Essote on.
Etelä-Savossa terveysaseman sijaan vuodesta 2017 käytetty hyvinvointiasema-nimitys on herättänyt keskustelua. Esimerkiksi kielen ymmärrettävyyden kannalta ilmaisua on pidetty harhaanjohtavana ja jopa hallintolain vastaisena. Kielellisesti selkeämpää on kutsua toimipistettä edelleen Puumalan sosiaali- ja terveysasemaksi.
Aiheesta muualla

Essote - sairaaloiden ja hyvinvointikeskusten osoitteet ja kartat (Arkistoitu – Internet Archive) (essote.fi)